CELEX: 32019D1923
Language: sk
Date: 2019-11-18 00:00:00
Title: Vykonávacie rozhodnutie Komisie (EÚ) 2019/1923 z 18. novembra 2019 o harmonizovaných normách pre lanovkové zariadenia vypracovaných na podporu nariadenia Európskeho parlamentu a Rady (EÚ) 2016/424

19.11.2019   
               
               
                  SK
               
               
                  Úradný vestník Európskej únie
               
               
                  L 298/8
               
            
         VYKONÁVACIE ROZHODNUTIE KOMISIE (EÚ) 2019/1923
         z 18. novembra 2019
         o harmonizovaných normách pre lanovkové zariadenia vypracovaných na podporu nariadenia Európskeho parlamentu a Rady (EÚ) 2016/424
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     Podľa článku 17 nariadenia Európskeho parlamentu a Rady (EÚ) 2016/424 (2) sa o subsystémoch a bezpečnostných prvkoch pre lanovkové zariadenia, ktoré sú v súlade s harmonizovanými normami alebo ich časťami, na ktoré Komisia uverejnila odkazy v Úradnom vestníku Európskej únie, predpokladá, že sú v súlade so základnými požiadavkami stanovenými v prílohe II k uvedenému nariadeniu, na ktoré sa vzťahujú uvedené normy alebo ich časti.
                  
               
                     (2)
                  
                  
                     Komisia listom M/300 z 15. februára 2000 požiadala výbor CEN, výbor Cenelec a inštitút ETSI, aby vypracovali normy pre bezpečnostné komponenty zariadení určených na prepravu osôb na podporu smernice Európskeho parlamentu a Rady 2000/9/ES (3). Uvedená smernica bola nahradená nariadením (EÚ) 2016/424 bez toho, aby sa zmenili základné bezpečnostné požiadavky.
                  
               
                     (3)
                  
                  
                     Výbor CEN na základe žiadosti M/300 vypracoval niekoľko harmonizovaných noriem týkajúcich sa bezpečnostných požiadaviek pre lanovkové zariadenia určené na prepravu osôb. Výbor CEN vypracoval konkrétne normu EN 17064:2018 a zrevidoval normy EN 1709:2004, EN 12927-1:2004, EN 12927-3:2004, EN 12927-4:2004, EN 12927-5:2004 a EN 12927-8:2004 tak, že ich nahradil normami EN 1709:2019 a EN 12927:2019.
                  
               
                     (4)
                  
                  
                     Komisia spolu s výborom CEN posúdila, či sú normy EN 17064:2018, EN 1709:2019 a EN 12927:2019 vypracované výborom CEN v súlade s mandátom M/300.
                  
               
                     (5)
                  
                  
                     Normy EN 17064:2018, EN 1709:2019 a EN 12927:2019 spĺňajú požiadavky, na ktoré sa majú vzťahovať a ktoré sú stanovené v prílohe II k nariadeniu (EÚ) 2016/424. Je preto vhodné uverejniť odkazy na tieto normy v Úradnom vestníku Európskej únie.
                  
               
                     (6)
                  
                  
                     Norma EN 1709:2019 nahrádza normu EN 1709:2004 a norma EN 12927:2019 nahrádza normy EN 12927-1:2004, EN 12927-3:2004, EN 12927-4:2004, EN 12927-5:2004 a EN 12927-8:2004. Je preto vhodné vypustiť odkazy na tieto normy z Úradného vestníka Európskej únie. Vypustenie odkazov na nahradené normy treba odsunúť s cieľom poskytnúť výrobcom dostatočný čas, aby sa pripravili na uplatňovanie noriem EN 1709:2019 a EN 12927:2019.
                  
               
                     (7)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Odkazy na harmonizované normy pre lanovkové zariadenia vypracované na podporu nariadenia (EÚ) 2016/424 a uvedené v prílohe I k tomuto rozhodnutiu sa týmto uverejňujú v Úradnom vestníku Európskej únie.
         
         
            Článok 2
            Odkazy na harmonizované normy pre lanovkové zariadenia vypracované na podporu nariadenia (EÚ) 2016/424 a uvedené v prílohe II k tomuto rozhodnutiu sa týmto vypúšťajú z Úradného vestníka Európskej únie k dátumom stanoveným v danej prílohe.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 18. novembra 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 316, 14.11.2012, s. 12.
         
            (2)  Nariadenie Európskeho parlamentu a Rady (EÚ) 2016/424 z 9. marca 2016 o lanovkových zariadeniach a zrušení smernice 2000/9/ES (Ú. v. EÚ L 81, 31.3.2016, s. 1).
         
            (3)  Smernica 2000/9/ES Európskeho parlamentu a Rady z 20. marca 2000, ktorá sa týka lanovkových zariadení určených na prepravu osôb (Ú. v. ES L 106, 3.5.2000, s. 21).
      
      
         
            PRÍLOHA I
            
                        č.
                     
                     
                        Odkaz na normu
                     
                  
                        1.
                     
                     
                        
                           EN 17064:2018
                        
                        Bezpečnostné požiadavky na zariadenia určené na osobnú lanovú dopravu. Predchádzaniew požiarom a hasenie
                        
                           Poznámka: Normatívne odkazy uvedené v bode 2 harmonizovanej normy EN 17064:2018 sa považujú za odkazy na EN 1021-1:2014, EN 1021-2:2014, EN 1838:2013, EN 1907:2017, EN 12929-1:2015, EN 13243:2015, EN 13501-1:2007+A1:2009, EN 50172:2004, EN 50272-1:2010, EN 50272-2:2001, EN 60204-1:2006, EN 60695-11-10:2013, EN 61730-1:2007, EN 61730-2:2007, EN ISO 7010:2012, EN ISO 8528-13:2016.
                     
                  
                        2.
                     
                     
                        
                           EN 1709:2019
                        
                        Bezpečnostné požiadavky na zariadenia určené na osobnú lanovú dopravu. Kontroly pred uvedením do prevádzky a pokyny na údržbu a prevádzkové kontroly
                        
                           Poznámka: Normatívne odkazy uvedené v bode 2 harmonizovanej normy EN 1709:2019 sa považujú za odkazy na EN 1907:2017, EN 1908:2015, EN 1909:2017, EN 12397:2017, EN 12408:2004, EN 12927:2019, EN 12929:2015 (všetky časti), EN 12930:2015, EN 13107:2015, EN 13223:2015, EN 13243:2015, EN 13796:2017 (všetky časti).
                     
                  
                        3.
                     
                     
                        
                           EN 12927:2019
                        
                        Bezpečnostné požiadavky na zariadenia určené na osobnú lanovú dopravu. Laná
                        
                           Poznámka: Normatívne odkazy uvedené v bode 2 harmonizovanej normy EN 12927:2019 sa považujú za odkazy na EN 1559-2:2014, EN 1709:2019, EN 1907:2017, EN 1908:2015, EN 1909:2017, EN 10228-1:2016, EN 12385-2:2002+A1:2008, EN 12385-4:2002+A1:2008, EN 12385-8:2002, EN 12385-9:2002, EN 12397:2017, EN 12408:2004, EN 12929-1:2015, EN 12929-2:2015, EN 12930:2015, EN 13107:2015, EN 13223:2015, EN 13243:2015, EN 13411-2:2001+A1:2008, EN 13411-3:2004+A1:2008, EN 13411-4:2002+A1:2008, EN 13411-5:2003+A1:2008, EN 13411-6:2004+A1:2008, EN 13411-7:2006+A1:2008, EN 13796-1:2017, EN 13796-2:2017, EN 13796-3:2017, EN ISO 148-1:2016, EN ISO 5579:2013, EN ISO 9554:2019, EN ISO 10547:2009.
                     
                  
      
      
         
            PRÍLOHA II
            
                        č.
                     
                     
                        Odkaz na normu
                     
                     
                        Dátum vypustenia
                     
                  
                        1.
                     
                     
                        
                           EN 1709:2004 Bezpečnostné požiadavky na zariadenia určené na osobnú lanovú dopravu. Kontroly pred uvedením do prevádzky a pokyny na údržbu a prevádzkové kontroly
                     
                     
                        30. apríla 2021
                     
                  
                        2.
                     
                     
                        
                           EN 12927-1:2004 Bezpečnostné požiadavky na zariadenia určené na osobnú lanovú dopravu. Laná. Časť 1: Kritériá výberu lán a uchytenia ich koncov
                     
                     
                        30. apríla 2021
                     
                  
                        3.
                     
                     
                        
                           EN 12927-3:2004 Bezpečnostné požiadavky na zariadenia určené na osobnú lanovú dopravu. Laná. Časť 3: Dlhý záplet ťažných 6-pramenných lán, dopravných lán a vlečných lán
                     
                     
                        30. apríla 2021
                     
                  
                        4.
                     
                     
                        
                           EN 12927-4:2004 Bezpečnostné požiadavky na zariadenia určené na osobnú lanovú dopravu. Laná. Časť 4: Uchytenie koncov
                     
                     
                        30. apríla 2021
                     
                  
                        5.
                     
                     
                        
                           EN 12927-5:2004 Bezpečnostné požiadavky na zariadenia určené na osobnú lanovú dopravu. Laná. Časť 5: Skladovanie, preprava, montáž a napínanie
                     
                     
                        30. apríla 2021
                     
                  
                        6.
                     
                     
                        
                           EN 12927-8:2004 Bezpečnostné požiadavky na zariadenia určené na osobnú lanovú dopravu. Laná. Časť 8: Magnetická skúška lana
                     
                     
                        30. apríla 2021